钦定古今图书集成/明伦汇编/氏族典/第625卷 > 拓跋衍
## 钦定古今图书集成/明伦汇编/氏族典/第625卷 > 拓跋衍

按《魏书阳平王新成传》：“颐弟衍，字安乐，赐爵广陵侯，
位梁州刺史。表请假王以崇威重。诏曰：‘可谓无厌求
也，可请不合’。转徐州刺史。至州病重，帝敕徐成伯乘
传疗疾，差，成伯还，帝曰：‘卿定名医，赉绢三千疋’。成伯
辞，请受一千。帝曰：‘《诗》云：‘人之云亡，邦国殄瘁’。以是而
言，岂惟三千疋乎’？其为帝所重如此。后卒于雍州刺”
史，谥曰“康侯。”衍性清慎，所在廉洁，又不营产业，历牧
四州，皆有称绩，亡日无敛尸具。子畅。